
Det planlegges for tiden et stort antall vindkraftanlegg i Norge. På bakgrunn av utredningsprogram fastsatt av NVE skal de antatte  konsekvensene av vindkraftanleggene beskrives. 

Kunnskapen om verdier i de omsøkte områdene er ofte svært mangelfull, og det kan være vanskelig å gi konkrete råd til utredningsprogrammet.

DN gir her generelle anbefalinger om hva vi mener et utrednings-program for vindkraftanlegg bør omfatte, basert på Vindkraft og miljø – en erfaringsgjennomgang  (sammenstilt i fellesskap av NVE, RA og DN og utgitt i 2003). Erfaringene påpeker behovet for grundig kartlegging som grunnlag for å vurdere virkninger og konsekvenser.*

1.  Biologisk mangfold
KU bør omfatte kartlegging av:  

· naturtyper og deres økologiske funksjon 
· arter enkeltvis og i økosystemet, dvs. hvilke arter forekommer til hvilke tider av året/døgnet og hvilken funksjon har området for disse 
· ulike arters bruk av området horisontalt/vertikalt i rommet 

· bestander av og hekkestatus for evt. rødlistede arter og ansvarsarter 
KU bør også omfatte vurdering av: 
· konsekvenser på viktige naturtyper av arealbeslag, fragmentering, ferdsel og eventuelle endringer på mikroklima/ hydrologi 
· 
risiko for kollisjoner med vindmøller/ kraftledninger og konsekvenser på arts- og økosystemnivå av dette  
· barrierevirkning for trekkende fugl og konsekvenser av dette 
· konsekvenser av direkte tap av habitat på grunn av veger og anlegg 
2.  Friluftsliv  
KU bør:

· avklare influensområde for friluftsliv

· kartlegge dagens bruk av planområdet og tilgrensende områder til friluftsliv (brukergrupper, aktiviteter, årstids-variasjoner) 

· kartlegge opplevelseskvaliteter i planområdet/ tilgrensende områder (må ses i sammenheng med temaene ”landskap” og ”inngrepsfrie områder”)

· vurdere konsekvenser av arealbeslag og støy 


· 
vurdere evt. alternative områder for friluftsliv

· vurdere konsekvenser for opplevelsesverdiene av møller og anlegg 
· vurdere forventet ferdsel i området på grunn av veitilgjengelighet 
· foreslå eventuelle ferdselsreguleringer 

3.  Inngrepsfrie områder 

KU bør:

· tallfeste og kartfeste tapet av inngrepsfrie områder

· tallfeste bortfallet som andel av inngrepsfritt område i kommunen/ fylket/regionen (landskapsregionen jf. NIJOS)

Temaet bør ses i sammenheng med landskap, friluftsliv og biologisk mangfold. 

* Vi gjør oppmerksom på at ikke alle punkter er like relevante i alle saker.

4.  Områdevern

KU bør synliggjøre konsekvenser av at områder underlagt vern evt blir berørt av tiltaket. Dette gjelder områder vernet etter naturvernloven og  plan- og bygningsloven, områder som er administrativt vernet og vassdrag som er varig vernet.

5.  Landskap 
KU bør sørge for å:

· avklare influensområde 

· beskrive landskapets visuelle kvaliteter, særtrekk og verdier, herunder kulturlandskapsverdier 

· vurdere landskapets evne til å tåle storskala inngrep 

· visualisere virkningene av vindmøllene i landskapet ved hjelp av fotorealistiske teknikker (må også omfatte virkningene av veier og fundamenter mm) 

· utarbeide synlighetskart for influensområdet

· kartfeste i forhold til NIJOS’ inndeling i landskaps- og underregioner

Resultatet av verdi- og konsekvens-vurderingene bør også vurderes i forhold til friluftsliv. 


6.  Samlet vurdering av konsekvensene 

KU bør omfatte en sammenstilling av verdier og konsekvenser på de ulike del-temaene.
7.  Alternativer og kumulative effekter 

Det er viktig at 0-alternativet beskrives. Videre må virkninger og konsekvenser knyttet til ulike størrelsesalternativer beskrives, da virkninger på både landskap, friluftsliv og ornitologi vil kunne variere avhengig av møllenes størrelse. Ikke minst viktig blir det å beskrive konsekvensene av de største møllene. 

Der det finnes nærliggende vindkraftanlegg som er i drift eller planlegges, bør dette tas inn som et element i vurderingene av konsekvenser.

8.  Bruk av standard metodikk
Bruk av sammenlignbare metoder gir også sammenlignbart erfaringsmateriale
 på konsekvenser av vindkraftanlegg. Vi anbefaler derfor at man i den grad slikt er tilgjengelig, bruker standard metodikk, herunder:

· DN-håndbok 13 Kartlegging av naturtyper (http://193.217.72.207/handbok/13/default.htm)

· DN-håndbok 11 Viltkartlegging (http://intranett.dirnat.no/archive/attachments/01/05/Viltk033.pdf)

· DN-håndbok 18 Friluftsliv i konsekvensvurderinger (http://intranett.dirnat.no/archive/attachments/01/12/1363H019.pdf)

· NIJOS’ landskapsregioner (http://www.nijos.no/Produktinfo/Landskap/dekning_refsys_lskp.htm)

9.  Oppfølgende undersøkelser

Utredningsprogrammet skal også stille krav om at konsekvensutredningen skal omfatte en plan for oppfølgende undersøkelser.

Melding om planlegging av vindkraftverk – generelle anbefalinger til utredningsprogram�

Direktoratet for naturforvaltning (DN) er det sentrale, utøvende og rådgivende forvaltningsorganet innenfor bevaring av biologisk mangfold og friluftsliv og bruk av naturressurser, og er administrativt underlagt Miljøverndepartementet.

